Nuadibu

Nuadibu (arab. نواذيبو = Nawāḏībū, pranc. Nouadhibou) – miestas vakarų Mauritanijoje, Nuadibu kyšulyje, Atlanto vandenyno (Argino įlankos) pakrantėje, Vakarų Sacharos pasienyje. Dachlet Nuadibu vilajos administracinis centras. Yra jūrų uostas, per kurį išvežama šalyje išgaunama geležies rūda (atgabenama geležinkeliu iš kasyklų aplink Zueratą). Taip pat yra oro uostas, plentas į Nuakšotą. Svarbus jūrinės žvejybos centras. Veikia naftos perdirbimo gamykla, remontuojami laivai, apdorojamos žuvys. Istorija Miestą 1907 m. įkūrė prancūzai ir pavadino Port Etjenu (pranc. Port-Étienne) ministro Eugène Étienne garbei. Iškilo 1963 m. pradėjus geležies rūdos eksportą. Sportas FC Nouadhibou – futbolo klubas; Namų rungtynes žaidžia Savivaldybės stadione (pranc. Stade Municipal de Nouadhibou), talpinančiame 5 tūkst. žiūrovų. Galerija Šaltiniai